Komission direktiivi 98/60/EY, annettu 24 päivänä heinäkuuta 1998, haitallisten aineiden ja tuotteiden suurimmista sallituista pitoisuuksista rehuissa annetun neuvoston direktiivin 74/63/ETY muuttamisesta (ETA:n kannalta merkityksellinen teksti)



Virallinen lehti nro L 209 , 25/07/1998 s. 0050 - 0051



KOMISSION DIREKTIIVI 98/60/EY, annettu 24 päivänä heinäkuuta 1998, haitallisten aineiden ja tuotteiden suurimmista sallituista pitoisuuksista rehuissa annetun neuvoston direktiivin 74/63/ETY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon haitallisten aineiden ja tuotteiden suurimmista sallituista pitoisuuksista rehuissa 17 päivänä joulukuuta 1973 annetun neuvoston direktiivin 74/63/ETY (1), sellaisena kuin se on viimeksi muutettuna komission direktiivillä 97/8/EY (2), ja erityisesti sen 6 artiklan, sekä katsoo, että Brasiliasta peräisin tai lähtöisin olevassa sitruspulpassa on todettu niin suuria määriä dioksiineja, että ne aiheuttavat riskin ihmisten terveydelle; sitruspulppaa käytetään rehuna ja dioksiineja sisältävä rehu saastuttaa eläinperäiset elintarvikkeet dioksiinilla; asiaa käsittelevät kansainväliset organisaatiot luokittelevat dioksiinit ihmisille syöpää aiheuttaviksi; nämä kansainväliset organisaatiot suosittelevat toimenpiteitä dioksiinien määrän saattamiseksi ruokavaliossa niin alhaiseksi kuin se on järkevässä määrin mahdollista; tämän vuoksi on aiheellista kieltää liikaa dioksiinia sisältävän sitruspulpan käyttö rehuna ja rehuseosten tuotannossa, kaikkia liian suuren dioksiinimäärän aiheuttavia lähteitä ei ole ollut mahdollista määrittää riittävällä varmuudella käytettävissä olleen ajan lyhyyden vuoksi; siksi tällä hetkellä ei ole riittäviä takeita siitä, että mahdolliset dioksiinin lähteet olisi poistettu sitruspulpan tuotantoprosessista; hyväksyttävästä dioksiinien enimmäismäärästä ei voida tehdä täydellisempää tieteellistä tutkimusta lyhyellä varoitusajalla; sen vuoksi olisi kiireellisesti vahvistettava tilapäiseksi enimmäismääräksi toteamisraja (500 pg I - TEQ/kg) siihen asti, kunnes asiaan liittyvästä riskistä on saatavilla tieteellinen arviointi, tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 74/63/ETY liite I ja sen liitteessä II oleva A osa tämän direktiivin liitteen mukaisesti. Tätä säännöstä tarkastellaan uudelleen ennen 1 päivää tammikuuta 1999 dioksiinin lähteistä saatavilla olevien todisteiden tai täydellisen tieteellisen riskinarvioinnin perusteella. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 31 päivänä heinäkuuta 1998. Niiden on ilmoitettava tästä komissiolle viipymättä. Näitä säännöksiä on sovellettava 1 päivästä elokuuta 1998. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 24 päivänä heinäkuuta 1998. Komission puolesta Franz FISCHLER Komission jäsen (1) EYVL L 38, 11.2.1974, s. 31 (2) EYVL L 48, 19.2.1997, s. 22 LIITE 1. Lisätään liitteessä I olevaan kohtaan "B. Tuotteet" 21 kohta seuraavasti: >TAULUKON PAIKKA> 2. Lisätään liitteessä II olevaan A osaan 4 kohta seuraavasti: >TAULUKON PAIKKA>